Seymchan

Ang Seymchan () ay isang lokalidad urbano (isang pamayanang uring-urbano) at ang sentrong pampangasiwaan ng Srednekansky District ng Magadan Oblast, Rusya. Matatagpuan ito sa kanang pampang ng Ilog Seymchan malapit sa tagpuan nito sa Ilog Kolyma, at mga 350 kilometro (220 milya) hilaga ng Magadan.

Hango ang pangalan nito sa salitang Yakut na Kheymchen, na nangangahulugang Polynya.

Kasaysayan
Itinatag ng mga Yakut ang Seymchan noong kahulihan ng ika-17 dantaon. Noong ika-19 dantaon, itinayo ang rutang pangkalakal na "Ola-Kolyma-Trakt" sa pagitan ng rehiyong Kolyma at Dagat Okhotsk. Dumaan ang nasabing ruta sa Seymchan.

Dumami ang pag-unlad ng ekonomiya ng pamayanan kalakip ang pagbubukas ng mga unang minahan ng ginto noong 1931, at ang pagtuklas at paglaong pagsasamantala ng mga reserba ng karbong kayumanggi sa Elgen noong 1932, reserba ng tinggaputi noong 1937 at inang-bato ng kobalt noong unang bahagi ng dekada-1940.

Nagsimula ang pagtatayo ng makabagong pamayanan ng Seymchan noong 1940.  Noong Ikalawang Digmaang Pandaigdig, itinayo ang isang palapagan airfield upang mapayagan ang paghahatid ng sasakyang panghimpapawid sa pamamagitan ng Programang Lend-Lease sa pagitan ng Unyong Sobyet at Estados Unidos.

Mula 1949 hanggang 1955, ang sub-settlement na Nizhny-Seymchan (kalaunan tinawag na Kolymskoye at inabandona noong 2005, na matatagpuan sa Kolyma sa timog, ay ang kinaroroonan ng isang kampong bilangguan ng Dalstroy, bahagi ng sistemang kampo ng Gulag. Aabot sa 5,700 bilanggo ay ginamit sa pagmimina ng ginto at tingga, gayundin sa paggawa sa pangangahoy

Ginawaran ng katayuang pampamayanang uring-urbano ang Seymchan noong 1953.

Demograpiya

Ekonomiya at transportasyon
Isang panrehiyon na sentro ng industriyang pagpoproseso ng pagkain at pavtotroso.

Nakadugtong ang Seymchan sa daan sa Magadan sa pamamagitan ng daang sangay ng Lansangang Kolyma Ang Paliparan ng Seymchan ay matatagpuan sa kalahatian sa pagitan ng Seymchan at Kolymskoye, na may sementadong RWY 18/36. Noong Ikalawang Digmaang Pandaigdig, ginamit ang paliparan upang maipamahagi ang Lend -Lease na materyal pandigma ng Estados Unidos sa mga pasilidad paggawa sa Unyong Sobyet.

Klima
Ang Seymchan ay may lubhang klimang subarctiko (Köppen climate classification Dsd), na may lubahng maginaw na taglamig at banayad na tag-init. Ganap na mababa ang ulan ngunit medyo mas-mataas sa tag-init kaysa sa ibang bahagi ng taon.

Bulalato
Ang pangalan ng pamayanan ay ginamit upang matukoy ang isang napakalaking olibino na nagtataglay ng mabatong-bakal na bulalato (meteorite) ng higit sa 800 libra. Tinawag itong bulalatong Seymchan na natuklasan sa lunas ng isang batis sa tag-init ng taong 1967.

Talasanggunian

Mga kawing panlabas
Hindi opisyat na websayt ng Seymchan  

Mga pamayanang uri-urbano sa Magadan Oblast